ཟུར་བཤད་མདོར་བསྡུས།
ཡོངས་རྫོགས་བསྟན་པའི་མངའ་བདག་ཡོངས་འཛིན་སྔགས་ཆེན་དངུལ་ཆུ་བློ་
བཟང་ཆོས་འཕེལ་གསང་བདག་བསྟན་པའི་རྒྱལ་མཚན་དཔལ་བཟང་པོའི་མཛད་
རྣམ་འདི་འདྲ་ཞིག་རྗེ་བླ་མ་འདིའི་གསུང་ལས་སྐྱེས་པའི་སེར་སྐྱ་སློབ་མ་མང་པོའི་རེ་
འདོད་ལྟར་རྗེ་བླ་མ་འདིའི་སྐུ་ཚ་དང་ཞལ་སློབ་བཞད་པ་དགེ་བཤེས་ཐུབ་བསྟན་དགེ་
ལེགས་ལགས་ཀྱིས་སྔ་མོ་ནས་བསྒྲིག་རྒྱུའི་འདུན་པ་ཡོད་ཐོག ཉེ་བའི་དུས་ཚོད་ནང་
བོད་ལྗོངས་ཆབ་གྲོས་རིག་གནས་རྩོམ་འབྲི་ཨུ་ཡོན་ལྷན་ཁང་གི་རྩོམ་འབྲི་མཛད་པོའི་
མཁྱེན་ལྡན་རྣམས་ཀྱིས་དགོས་གལ་ཆེ་བར་གཟིགས་ནས་རྗེ་བླ་མ་འདིའི་མཛད་རྣམ་
བསྒྲིག་རྒྱུའི་འཆར་གཞི་ཡོད་རྐྱེན་འདི་སྐོར་གྱི་གནས་ཚུལ་ཤེས་མི་ཡོད་མེད་བརྩད་
ཞིབ་གནང་བར་བརྟེན་ཐུབ་བསྟན་དགེ་ལེགས་ལགས་རྗེ་འདིའི་སྐུ་མཆེད་དང་དགེ་
ཕྲུག་ཡིན་པའི་གནས་ཚུལ་མཁྱེན་ཏེ་ཁོང་ལ་རྒྱུས་མངའ་ཡོད་ཤག་གི་འཇིགས་མེད་
རྣམ་རྒྱལ་ལགས་བརྒྱུད་རོགས་རམ་མཛད་རྒྱུའི་རེ་བ་འདོན་གནང་མཛད་པར། ཐུབ་
དགེ་ལགས་ལའང་སླར་ཡང་ལྕགས་བསྐུལ་ཆེན་པོ་ཐེབས་ནས་ཁོང་ཚོའི་རེ་བར་དགའ་
སྤྲོའི་ངང་དྭངས་ལེན་ཞུས་ཏེ་ལོ་དང་ཟླ་ཚེས་གོ་རིམ་སོགས་ཇི་མ་ཇི་བཞིན་བརྗོད་
དཀའ་ཡང་། རྗེ་བླ་མ་འདིའི་གསུང་འགྲོས་དང་། སྐུ་གསུང་ཐུགས་ཀྱི་མཛད་བཟང་
མཐོང་ཐོས་བྱུང་བ་རྣམས་སྒྲོ་སྐུར་སྤངས་ཏེ་ཟིན་ཐོ་མཛད་པ་དང་། འབད་བརྩོན་
ཆེན་པོས་རྗེ་བླ་མ་འདིའི་དངོས་ཀྱི་ཞལ་སློབ་བླ་སྤྲུལ་དང་། དགེ་བའི་བཤེས་གཉེན།
སེར་སྐྱའི་སློབ་མ་ཁ་ཤས། ཞབས་གྲས་འགའ་ཤས་བཅས་ལ་བཀའ་འདྲི་ཞུས་པའི་
མཛད་རྣམ་ཐོར་བུ་འགའ་ཞིག་དང་། བཀྲས་དགོན་དམངས་བདག་ཏུ་ཉར་ཚགས་
309

བྱས་པའི་རྗེ་ཉིད་ཀྱིས་སྔགས་པ་གྲྭ་ཚང་དང་། ཐོས་གླིང་གྲྭ་ཚང་། བཞད་པ་ཁང་
ཚན་བཅས་ལ་བསྙེན་བཀུར་སྦྱོར་འབུལ་མཛད་པ་དང་། དད་སྦྱིན་མང་པོའི་འདོད་
ངོར་སྐུ་གསུང་ཐུགས་རྟེན་བཞེངས་པ་དང་། མཆོད་རྫས་སྦྱོར་འཕུལ་ཞུ་བ་བཅས་ཀྱི་
དགེ་བསྔོའི་སྨོན་ཚིག་ཁག་དང༌། རྗེ་ཉིད་ཀྱིས་མཛད་པའི་གསུང་རྩོམ་ཐོར་བུ་འགའ་
ཤས་བཅས་མཛད་རྣམ་འདིའི་གཞི་འཛིན་ས་དང་བརྗོད་བྱའི་སྙིང་པོར་བྱས་ནས་རྗོད་
བྱེད་ཚིག་གི་གོ་རིམ་དང་། བསྡེབས་ཚུལ། སརྒ་བཅས་གཙོ་བོ་དངུལ་ཆུ་ཡབ་སྲས་ཀྱི་
གསུང་རྣམ་ལ་གཞིར་བྱས། དེ་མིན་ཤེལ་དཀར་རྡོ་རྗེ་འཆང་དང་། ཡོངས་འཛིན་ཁྲི་
བྱང་རྡོ་རྗེ་འཆང་གི་རང་རྣམ་བཅས་འབྲེལ་ཡོད་རྣམས་ནས་ཁ་བསྐངས་ཏེ་བདག་
གཉིས་མཉམ་རུབ་བློ་གྲོས་ཀྱི་རྩལ་ཅི་ཡོད་བཏོན་ཏེ་ལེགས་ཆ་རྣམས་བཏུས་ནས་
བསྒྲིགས་པའི་ཁུལ་ལགས་ཀྱང་། ད་དུང་མ་ལྡེང་བའི་གནས་ཚུལ་དངོས་ཡོད་དུ་མ་
ཞིག་མཆིས་ཏེ། རྗེ་བླ་མ་ཉིད་དོ་དམ་རུ་མ་བཞུགས་གོང་དུ་ཞབས་གྲས་རྒྱུས་ཅན་
འགའ་ཤས་ཡོད་རུང་སྐུ་གཤེགས་པ་དང༌། དེང་སྐབས་ནི་རྒྱུས་མངའ་ཆེ་བའི་ཞབས་
གྲས་མེད་རྐྱེན་རྗེ་ཉིད་ཀྱི་མཛད་རྣམ་འཕོན་ཆེ་ཞིག་འདྲི་རྩད་བྱ་ས་མེད་པར་གྱུར་པ་
དང་། གསན་ཡིག་ཀྱང་ལག་འབྱོར་མ་བྱུང་ཞིང་། ལོ་ངོ་བཅུ་ཙམ་དོ་དམ་དུ་
བཞུགས་རིང་རྗེ་ཉིད་ཀྱི་སྐུ་གསུང་ཐུགས་ཀྱི་མཛད་ཚུལ་དཔག་པར་དཀའ་ཞིང་ངོ་
མཚར་རྨད་དུ་བྱུང་བ་ནོར་བུའི་འཕྲེང་བ་བསྟར་ལ་བརྒྱུས་པ་ལྟ་བུའི་བརྗོད་པར་བྱ་བ་
དུ་མ་མཆིས་པ་གདོན་མི་ཟ་ནའང་། བླང་དོར་གྱི་གནས་མི་ཤེས་པའི་བླུན་རྨོངས་མུན་
པའི་ཁྲོད་དུ། རྣམ་བཀྲའི་གཟུགས་ལ་བལྟ་བའི་རྣམ་དཔྱོད་ཀྱི་མིག་དང་བྲལ་བས།
དུས་ཡུན་དེ་ཙམ་སོང་ཡང་མཛད་པའི་ཆ་ཤས་སྤུ་རྩེའི་ཚོད་ཀྱང་གོ་ཚོར་མེད་པས་སྟོང་
པའི་ཐིག་ལེ་ཙམ་དུ་ལུས།
གཞན་ཡང་རྗེ་བླ་མ་འདིའི་ངེས་དོན་ཐུན་མོང་མིན་པའི་གསང་བ་གསུམ་གྱི་
310

རྣམ་པར་ཐར་པ་ནི། སྟོབས་བཅུ་མངའ་བ་ཁོ་ནའི་སྤྱོད་ཡུལ་ལས། བདག་ཅག་ལྟ་
བུའི་བློ་གྲོས་ཁབ་མིག་ལ་འགྲན་པ་རྣམས་ཀྱི་ཆ་ཤས་ཙམ་ཡང་བརྗོད་པར་ག་ལ་སྤོབས།
དེ་ཡང་རྗེ་ས་པཎ་གྱིས། ཁྱེད་ཀྱིས་མ་མཐོང་ཤེས་བྱ་མང་། །བོང་བུས་མ་བགྲོད་ལམ་
འཕྲང་མང་། །ཞེས་གསུངས་པ་ལྟར། རྗེ་བླ་མ་མཆོག་གི་ ཞལ་ སློབ་ ཀྱི་གྲས་ སུ་
གཏོགས་པ་གུས་འབངས་བཀྲས་ལྷུན་གསེར་ཁང་དཀའ་ཆེན་ཤེས་རབ་ཡར་འཕེལ་
བདག་ནི་ཕྱི་ནང་གི་མཁས་བྱའི་གནས་གང་ལའང་སྐྱེས་སྟོབས་དང་། སྦྱངས་པའི་
རྣམ་དཔྱོད་ཀྱི་སྟོབས་ནི་གཡག་རྔ་ལས་ཕྲ་བ། བསླབ་གསུམ་གྱིས་བསྡུས་པའི་ཉམས་
རྟོགས་ཀྱི་ཡོན་ཏན་ནི་ཡི་དགས་ཀྱི་ལོངས་སྤྱོད་ལ་འགྲན་པ། དབྱར་གྱི་རྔ་སངས་ལྟར་
སྟོང་སྒྲ་ཆེ་ལ་དོན་གྱི་སྙིང་པོས་དབེན་པའི་ཆུ་ཤིང་དང་། གསོབ་ལྟ་བུའི་ངང་ཚུལ་ཁོ་
ན་ལས་མ་འདས་མོད། འོན་ཀྱང་བློ་གྲོས་ཀྱི་དཔུང་སྟོབས་གཞན་པའི་ཉམ་ཆུང་
བདག་གི་ཕྲག་སྟེང་དུ་ལས་འགན་འདི་ལྟ་བུའི་གསེར་གྱི་གཉའ་ཤིང་ཐོག་ཏུ་ཕབས་
པའི་ཚུལ་འདི་ནི་སྤུ་མེད་ཀྱི་མགོ་ལ་རལ་པའི་ཁྲལ་གྱི་དཔེ་ལྟར་སོང་འདུག་ཀྱང་།
རྣམ་དཀར་གྱི་བྱ་བ་འདི་བརྩམ་རྒྱུར་གཙོ་བོ་སྤྱི་ནོར་༧གོང་ས་སྐྱབས་མགོན་ཐམས་
ཅད་མཁྱེན་ཅིང་གཟིགས་པ་ཆེན་པོ་བཀའ་དགོངས་དང་། བདེ་ཆེན་སྐལ་བཟང་ཕོ་
བྲང་གི་ཞབས་ཞུའི་འཕྲིན་ལས་མཛད་པོ་རྣམས་ཀྱིས་ཀྱང་ཐུན་མོང་ནས། ད་རེས་ཀྱི་
འགངས་ཆེའི་བྱ་བ་འདི་བདག་གཉིས་ཀྱིས་བསྒྲུབ་རྒྱུའི་ཐུགས་རེ་ཆེ་བའི་ཕྱག་འཕྲིན་
ལྷ་གོས་བཅས་ཆེད་རྩལ་དང༌། གཞན་ཡང་གཞུང་ལུགས་སྨྲ་བ་སྐུ་ཚ་བཞད་པ་ཐུབ་
བསྟན་དགེ་ལེགས་ལགས་ཀྱིས་ངལ་བ་ཁྱད་བསད་ཀྱིས་དབེན་གནས་བྲག་རྒྱ་རྡོ་རྗེ་ཕོ་
བྲང་དུ་ཆེད་ཕེབས་ཀྱི་ལྷ་གོས་ཨ་ཤེ་དང༌། རྟེན་བཅས་རྩལ་ཏེ་ ཐུགས་རེ་ཆེན་པོ་
འདོན་གནང་མཛད་པ་བཅས་ལ་གྱེན་ལྡོག་མ་ནུས་པ་དང་། རང་ཡང་རྗེ་བླ་མ་ཉིད་
ཀྱི་ཞལ་སློབ་ཡིན་པས་བླ་མའི་ཡོན་ཏན་གྱི་ཆ་ཤས་ཙམ་བརྗོད་ཅིང་ཡི་རངས་བ་ཙམ་
311

གྱིས་ཀྱང་ཚོགས་རླབས་པོ་ཆེ་གསོག་པ་དང༌། དད་ལྡན་གཞན་ལ་ཡང་དམ་པའི་ཡོན་
ཏན་གྱི་བག་ཆགས་བཟང་པོའི་དྲི་བསུངས་མངོན་པར་འཐུལ་ནས་རང་གཞན་གྱི་དོན་
རླབས་པོ་ཆེ་འགྲུབ་པར་འདོན་མི་ཟ་བར་བསམས་ནས་དགའ་སྤྲོའི་ངང་ནས་དྭངས་
ལེན་ཞུས།
རྗེ་བླ་མ་འདིའི་རྣམ་པར་ ཐར་པ་ཐུན་མོང་བ་རྒྱ་མཚོ་ལྟ་བུར་དཔག་པར་
དཀའ་བ་ཉིད་ལས་ཆུ་ཐིགས་ཙམ་ཞིག་བླངས་ཏེ་སྒྲོ་སྐུར་བཅོས་མའི་བརྫུན་ཚིག་གིས་
མ་བསླད་པར། གཞུང་ལུགས་སྨྲ་བ་ཐུབ་བསྟན་དགེ་ལེགས་ལགས་དང་། བདག་
དཀའ་ཆེན་ཤེས་རབ་ཡར་འཕེལ་གཉིས་མཉམ་རུབ་ཀྱི་ཐོག་ནས་འབད་ནུས་གང་ཡོད་
ཀྱིས་མོལ་མཆིད་བགྱིད་དེ་འདི་བཞིན་བརྩམས་པའི་ཁུལ་ལགས་ཀྱང་། བསྡེབས་སྦྱོར་
དང་ཚིག་རྒྱན་ སོགས་དབུལ་པོའི་ཕྱེ་ལྟཪ་ཉག་ཕྲ་བ་སྐབས་སྐས་ཀྱི་དུས་ཚིགས་
འགའ་ཤས་དོགས་གནས་ལྟ་བུར་ལུས་པ་དང་། བརྗོད་བྱའི་ གནས་ འགའ་ ཤས་
གསལ་པོ་མེད་པ། ཆ་མི་ཚང་བ་བཅས་དང་། རྩོམ་ཚུལ་ཧྲིལ་པོའི་ཐོག་རྭ་ལྟོག་རྩྭ་
ཟན་དང་། དམུས་ལོང་གླང་ཆེན་གྱི་གཟུགས་ལ་རྟོག་པ་ལྟར་གྱི་ནོངས་པ་ཇི་སྙེད་
གཅིག་འབྱུང་སྲིད་པས་གཟུར་གནས་མཁས་པའི་སྤྱན་སྔར་འཆགས་སོ། །འོན་ཀྱང་
རྒྱལ་སྲས་ཆེན་པོ་ཞི་བ་ལྷས། སེམས་ཅན་མོས་པ་སྣ་ཚོགས་པ། །རྒྱལ་བས་ཀྱང་ནི་
མགུལ་དཀའ་ན། །བདག་འདྲ་ངན་པས་སྨོས་ཅི་འཚལ། །ཞེས་གསུངས་པ་ལྟར།
གྱ་རྒྱུའི་སེམས་དང་ལྡན་ཞིང་ཕྱོགས་ལྷུང་གདོན་གྱི་དུག་ཆུས་མྱོས་པའི་རྣམ་དཔྱོད་ཀྱི་
ནོར་གྱིས་ཕོངས་པའི་བླུན་པོ་མཁས་རློམ་ཅན་ཆེས་ཉུང་བ་ཞིག་ནི་ཤེས་བྱ་ཀུན་ལ་
གཟིགས་པ་ཐོགས་པ་མེད་པའི་བདེ་བར་གཤེགས་པས་ཀྱང་མགུལ་བར་མཛད་མི་ནུས་
ན། རྗེ་བླ་མ་འདིའི་རྣམ་ཐར་དང་། བདག་ཅག་ལྟ་བུ་འཆིང་བ་ཀུན་ལྡན་གྱིས་
མགུལ་བར་མི་ནུས་པ་ནི་ལྟ་ཅི་སྨོས་པས་གནས་ཚུལ་འདི་རིགས་ནི་གཞན་ཞིག་ཡིན་
312

པའི་ཁྱད་དུ་བསད་རྒྱུ་ལས་འོས་མེད་དོ། །
ཨོཾ་སྭ་སྟི། ཕུལ་བྱུང་མི་མཇེད་ཞིང་གི་སྟོན་པ་པད་དཀར་ལྟར་སྔགས་ཟས་
གཙང་སྲས། ། རྒྱལ་བ་ཀུན་གྱི་གསང་བའི་མཛོད་འཛིན་མཐུ་སྟོབས་དབང་ཕྱུག་
གསང་བདག་རྗེ། །སྲིད་པ་གསུམ་གྱི་འགྲོ་བའི་བླ་མ་འཇམ་དཔལ་དབྱངས་དངོས་བློ་
བཟང་གྲགས། །རྣམ་གསུམ་དབྱེར་མེད་བློ་བཟང་ཆོས་འཕེལ་གསང་བདག་བསྟན་
པའི་རྒྱལ་མཚན་མཆོད། །གང་གི་རྟོགས་བརྗོད་རཏྣའི་དོ་ཤལ་འདི། །སྤེལ་བའི་
ལེགས་བྱས་དྭངས་བསིལ་ཆབ་རྒྱུན་གྱིས། །རྒྱལ་དང་རྒྱལ་བ་གཉིས་པའི་བཞེད་སྲོལ་
གྱི། །བསྟན་པའི་པད་ཚལ་རྟག་ཏུ་བཞད་གྱུར་ཅིག །དེ་ཡི་མཐུ་ལས་གངས་ལྗོངས་
བསྟན་འགྲོའི་མགོན། །རྒྱལ་བ་ཡབ་སྲས་སྐུ་ཚེ་བརྟན་པ་དང༌། །བསྟན་འགྲོར་སྨན་
པའི་མཛད་འཕྲིན་དབྱར་དཔལ་ལྟར། །གེགས་མེད་བདེ་བླག་གོང་དུ་འཕེལ་བར་
ཤོག །ལེགས་སྤྱད་འདིས་མཚོན་དཔག་བསམ་དབང་པོ་ལས། །སྲིད་ཞིའི་དགེ་
མཚན་འབུམ་གྱི་ཡལ་འདབ་རྩེར། །བྱང་ཆུབ་གསུམ་གྱི་འབྲས་བུའི་གཡུར་དུད་
པས། །མཐའ་ཡས་འགྲོ་ཀུན་རྟག་ཏུ་ཚིམ་བྱེད་ཤོག །ཡངས་པའི་འཇིག་རྟེན་ལྷ་ཡི་
རྫིང་རིང་དུ། །མི་མཐུན་རྒུད་པའི་སྤྲིན་གྱིས་མ་སྒྲིབ་པར། །སྤྲོ་དགའི་རྟ་བདུན་
བདག་པོའི་དཔལ་ཡོན་ལ། །ཅི་དགར་ལོངས་སུ་སྤྱོད་པའི་སྐལ་ལྡན་ཤོག །བདག་
ཀྱང་དེང་ནས་བྱང་ཆེན་མ་ཐོབ་བར། །བཤེས་གཉེན་ཡིད་བཞིན་ནོར་བུ་གཙུག་རྒྱན་
དུ། །བསྟེན་ནས་འཕྲལ་ཕུགས་ཆོས་མཐུན་བསམ་པ་བཞིན། །གེགས་མེད་འགྲུབ་
ནས་མྱུར་དུ་སངས་རྒྱས་ཤོག །
ཁམས་གསུམ་འདྲེན་པ་བློ་བཟང་གྲགས་པ་ཡི། །མདོ་སྔགས་ཆོས་ཚུལ་འཕེལ་
མཛད་ཉི་མོའི་མགོན། །སྐལ་ལྡན་གདུལ་བྱའི་རྨོངས་མུན་སིལ་བ་ལ། །ཟླ་བྲལ་
བསྟན་པའི་མངའ་བདག་གཙུག་ན་རྒྱལ། །རྒྱལ་བ་སྲས་དང་སློབ་མར་བཅས་པ་ནམ་
313

མཁའི་རྒྱུ་སྐར་ཟོལ་གྱིས་ཀྱང༌། །དམ་པ་ཁྱེད་ཀྱི་རྣམ་པར་ཐར་པའི་གཏིང་མཐའ་
.
དཔོག་ལ་བློ་བརྟུལ་ན། །ཆུ་བུར་མིག་གིས་ཇི་ལྟར་འགྱུར་ཏེ་འོན་ཀྱང་མཛད་རྣམ་
རགས་རིམ་ཞིག །པུརྟ་ཀ་ཡི་འཕྲུལ་གྱི་བཀོད་པས་མཛེས་པར་སྤ་བའི་པར་
པར་འདི་
བསྐྲུན། །གཟུར་གནས་བློ་ཡི་མིག་གིས་ལྟོས་དང་དད་ དང་ གདུང་ བས་ སྤུ་ ལོང་
གཡོ། །ཡིད་ལ་གསང་གསུམ་མཛད་པའི་རྣམ་པས་ཐར་བའི་བག་ཆགས་ཆེས་ཆེར་
བརྟས། །འདི་ནི་སྙིང་གི་གདུང་སེལ་མཆོག་གྱུར་ཟླ་བ་བདུད་རྩིའི་ཐིག་ལེ་སྟེ། །
ལེགས་བྱས་མྱུ་གུ་ཡོངས་སུ་སྨིན་བྱེད་ནམ་མཁའི་ནོར་བུའི་འཕྲུལ་ཀྱང་ཡིན། །དེ་ལྟའི་
ལེགས་བྱས་འོ་མཚོ་འཕྱུར་བའི་རྒྱུན། །དུས་གསུམ་སྐྱེས་འཕགས་བསོད་ནམས་གངྒཱ་
དང། །མཉམ་དུ་འདྲེས་ཏེ་ཟད་པ་མེད་པའི་རྒྱུན། །བླ་མེད་བྱང་ཆེན་རྒྱ་མཚོར་
འབབ་གྱུར་ཅིག །ལུང་རྟོགས་བསྟན་པ་སྤྱི་དང་ཁྱད་པར་དུ། །ཁམས་གསུམ་བླ་མའི་
རིང་ ལུགས་ བསམ་ འཕེལ་ དབང་། ། ཡངས་པའི་འཛིན་ མའི་ བང་ མཛོད་ དང་
འགྲོགས་ནས། །སྣོད་བཅུད་དགེ་མཚན་འབུམ་གྱི་གཏེར་ཕྱེ་ཤོག །བསྟན་འཛིན་སྤྱི་
དང་ཡབ་སྲས་ཉི་ཟླ་ཟུང༌། །ཟུང་ དུ་འགྲོགས་ནས་གངས་ཅན་ བསྟན་ འགྲོའི་
སླད། །སླད་ནས་གསང་བ་གསུམ་གྱི་མཛད་པ་ཀུན། །ཀུན་མཁྱེན་ཡེ་ཤེས་སྤྱན་སྔར་
མཛེས་གྱུར་ཅིག ། གནས་མཆོག་བདེ་ཆེན་སྐལ་བཟང་ཕོ་བྲང་དང་། །ལྷ་ལྡན་
བཞུགས་གླིང་རྡོ་རྗེ་ཕོ་བྲང་ནས། །རིགས་ཀྱི་ཅོད་པན་བློ་བཟང་ཆོས་འཕེལ་རྗེའི། །
མཛད་རྣམ་པར་ཡིག་པར་བརྐོར་མཁོ་བའི་རྫས། །ཅི་མཆིས་དང་བས་སྒྱུ་མའི་ལོངས་
སྤྱོད་ལ། ། སྙིང་པོ་བླང་ཕྱིར་པར་གྱི་ཆོས་སྦྱིན་མཐུས། །གང་གི་བཞེད་དགོངས་
ཡོངས་སུ་རྫོགས་པ་དང༌། །བསྟན་འགྲོའི་དགེ་མཚན་ཡར་ཟླར་འགྲན་པར་སྨོན། །
ཞྭར་བྱུང་གང་ལ་ཆོས་དང་ཟང་ཟིང་གི། །འབྲེལ་ཐོགས་ཇི་སྙེད་མཆིས་དང་དགོངས་
རྫོགས་ཀྱི། །ཞབས་ཞུར་བརྩོན་རྣམས་དེང་ནས་བྱང་ཆུབ་བར། །མགོན་པོ་གང་གི་
314

འབྲལ་མེད་རྗེས་འཛིན་ཤོག །ཅེས་རྗེ་བླ་མ་ཡོངས་འཛིན་དངུལ་ཆུ་བ་ཆེན་པོའི་རྣམ་
པར་ཐར་པ་དད་པའི་འཇུག་ངོགས་ཞེས་བྱ་བ་ཤིང་པར་གསར་བརྐོ་བྱ་སྐབས། པར་
བྱང་སྨོན་ ཚིག་འདི་ལྟ་བུ་ཞིག་དགོས་ཞེས་ཐོག་མཐའ་བར་གསུམ་དུ་རྗེ་བླ་མའི་
དགོངས་པ་སྒྲུབ་པ་ལ་ལེགས་སྨོན་གྱི་མཐུ་གྲུབ་པའི་ཚ་བོ་བཞད་པ་དགེ་བཤེས་ཐུབ་
བསྟན་དགེ་ལེགས་ལགས་ཀྱིས་གོས་རྙིང་སྟོད་འགག་དམར་སེར་རྒྱན་དྲུག་ཁ་གསར་
སྤུས་ལེགས་དང་། རབ་དཀར་ནང་མཛོད་རྟེན་བཅས་བསྐུལ་མ་མཛད་པ་བཞིན།
རྗེ་བླ་མ་འདིའི་བཀའ་འབངས་ཀྱི་ཐ་ཤལ་གྱི་ན་པ་བཀྲས་ལྷུན་གསེར་ཁང་དཀེན་ཤེས་
རབ་ཡར་འཕེལ་གྱིས་ལྷག་བསམ་དག་པས་མཚམས་སྦྱར་ཏེ་བཀྲས་ལྷུན་ཕུན་ཚོགས་
ཁང་གསར་དུ་འཕྲལ་མར་སྦྱར་བའོ། །གསུང་པར་འདི་བཀྲས་ལྷུན་པར་ཁང་དུ་
བཞུགས། །
315